钦定古今图书集成/明伦汇编/官常典/第249卷 > 《褚渊拜录议》齐·王俭
## 钦定古今图书集成/明伦汇编/官常典/第249卷 > 《褚渊拜录议》齐·王俭

高帝崩，遗诏以渊为“录尚书事。” 江左以来，无单拜录者。有司疑，立优策，尚书令王俭议从之。

见居本官别拜录，应有策书，而旧事不载。中朝以来，
三公王侯，则优策并设，官品第二，策而不优。优者褒
羡，策者兼明。尚书职居天官，委寄政化之本，故尚书
令品虽第三拜，必有策录。尚书品秩不见，而总任弥
重，前代多与本官同拜，故不别有策。即事缘情，不容
均之凡僚宜有策书，用申隆寄，既异王侯，不假优文。